આથી વિદ્યાર્થીઓએ સુરેન્દ્રનગર જિલ્લા અખિલ ભારતીય વિદ્યાર્થી પરિષદના હોદ્દેદારોનો સંપર્ક સાધ્યો હતો. ત્યારબાદ એ.બી.વી.પી.ના સહયોગથી કોલેજના પ્રિન્સીપાલને રજૂઆત માટે ઘસી ગયા હતા. આ દરમિયાન કોલેજના પ્રિન્સીપાલ અને વિદ્યાર્થીઓ આગેવાનો સાથે ચડભડ થતા મામલો બિચકાયો હતો. આ સમયે કોલેજના સત્તાવાળાઓએ પોલીસની ચીમકી અને ધમકી આપતા વિદ્યાર્થીઓએ સૂત્રોચ્ચારો કરી કોલેજ ગજવી હતી. આ પ્રશ્નનો ઉકેલ ૩ દિવસમાં નહીં આવે તો વિદ્યાર્થીઓએ ઉગ્ર આંદોલનની ચીમકી આપી છે.